
	TARYBOS POSĖDŽIO PROTOKOLAS

	2026-09-24
	Nr.
	T-8

	Telšiai


   Posėdis įvyko 2026 m. rugsėjo 24 d.
   Posėdis prasidėjo 13.00 val., baigėsi 15.00 val.


   Posėdžio pirmininkas Tomas Katkus, Savivaldybės meras.


   Posėdžio sekretorė Laimutė Katkuvienė, Bendrųjų reikalų skyriaus vyriausioji specialistė.

Dalyvauja: 23 Telšių rajono savivaldybės tarybos (toliau – Taryba) nariai. Dalyvių sąrašas pridedamas. 

Savivaldybės administracijos darbuotojai. Dalyvių sąrašas pridedamas. 

Savivaldybės meras Tomas Katkus kalbėjo, jog Tarybos posėdis įvyks elektroninėje sistemoje, t. y. tiesioginė transliacija, kurią gali stebėti visi piliečiai. Paprašė Tarybos narių kortelėmis užsiregistruoti. Tarybos posėdyje dalyvauja 23 Tarybos nariai. 

Informuojama, kad yra gautas Telšių rajono savivaldybės tarybos opozicinės Tautos ir teisingumo frakcijos pareiškimas „Dėl nario delegavimo į Telšių rajono savivaldybės tarybos Etikos komisijos pirmininko pareigas“, kuriame rašoma: „Mes žemiau pasirašę Telšių rajono savivaldybės tarybos nariai, priklausantys opozicinei Telšių rajono savivaldybės tarybos „Tautos ir teisingumo sąjungos“ frakciją, vadovaujantis LR Vietos savivaldos įstatymo 23 str. 1 d. nuostata, deleguojame Telšių rajono savivaldybės tarybos narį Algirdą Bacevičių į Telšių rajono savivaldybės tarybos Etikos komisijos pirmininko pareigas“. Pasirašo: Rimantas Vaitkus, Gintautas Bratkauskas, Algirdas Bacevičius.

Savivaldybės meras Tomas Katkus informavo, jog darbotvarkėje 16 klausimų, iš jų viena informacija. Klausiama, kas turi pasiūlymų dėl darbotvarkės.

DARBOTVARKĖ:

1. Dėl Telšių rajono savivaldybės tarybos narių siuntimo į komandiruotes tvarkos aprašo patvirtinimo.

2. Dėl Telšių rajono savivaldybės tarybos 2026 m. vasario 26 d. sprendimo Nr. T1-28 „Dėl Telšių rajono savivaldybės 2026–2028 metų strateginio veiklos plano patvirtinimo“ pakeitimo.

3. Dėl fiksuoto dydžio pajamų mokesčio, taikomo 2027‒2028 metais vykdomoms veikloms, kuriomis verčiantis gautos pajamos apmokestinamos įsigyjant verslo liudijimą, sąrašo ir verslo liudijimus 2027‒2028 metais įsigyjantiems gyventojams taikomų lengvatų sąrašo patvirtinimo.

4. Dėl pritarimo ir lėšų skyrimo projektui „Degaičių bendruomenės gebėjimų stiprinimas: lyderystė, skaitmenizacija ir partnerystė“.

5. Dėl nekilnojamojo turto, esančio Telšiuose, Džiugo g. 6, perdavimo panaudos pagrindais biudžetinei įstaigai Telšių rajono senelių globos namams.

6. Dėl Telšių rajono savivaldybės tarybos 2024 m. gruodžio 19 d. sprendimo Nr. T1-518 „Dėl pripažinto nereikalingu arba netinkamu (negalimu) naudoti Telšių rajono savivaldybės turto nurašymo, išardymo ir likvidavimo tvarkos aprašo patvirtinimo“ pripažinimo netekusiu galios.

7. Dėl nekilnojamojo turto perdavimo panaudos pagrindais asociacijai Lietuvos politinių kalinių ir tremtinių sąjungai.

8. Dėl nekilnojamojo turto, esančio Telšių r. sav., Žarėnuose, Varnių g. 1, perdavimo panaudos pagrindais biudžetinei įstaigai Telšių socialinių paslaugų centrui.

9. Dėl ilgalaikio turto perdavimo panaudos pagrindais biudžetinei įstaigai Telšių apskrities vyriausiajam policijos komisariatui.

10. Dėl nekilnojamojo turto perdavimo panaudos pagrindais viešajai įstaigai „Plačiajuostis internetas“.

11. Dėl nekilnojamojo turto, esančio Telšių r. sav., Nevarėnuose, Liepų g. 34, perdavimo panaudos pagrindais biudžetinei įstaigai Telšių socialinių paslaugų centrui.

12. Dėl Telšių rajono savivaldybės tarybos 2020 m. lapkričio 26 d. sprendimo Nr. T1-397 „Dėl savivaldybės turto perdavimo patikėjimo teise“ pripažinimo netekusiu galios.

13. Dėl Telšių rajono savivaldybės tarybos 2024 m. gruodžio 19 d. sprendimo Nr. T1-514 „Dėl prekybos ir (ar) paslaugų teikimo Telšių rajono savivaldybės viešosiose vietose taisyklių patvirtinimo“ pakeitimo.

14. Dėl Telšių rajono savivaldybės tarybos 2026 m. birželio 25 d. sprendimo Nr. T1-227 „Dėl Telšių meno mokyklos formalųjį švietimą papildančio ir neformaliojo švietimo grupių skaičiaus 2026-2027 mokslo metais nustatymo“ pakeitimo.

15. Dėl Telšių rajono savivaldybės mokyklų, kurioms nustatomas klasių ir mokinių skaičius, ugdymo grupių ir vaikų skaičius 2026–2027 mokslo metams, sąrašo patvirtinimo.

16. Informacija dėl privačių sklypų, esančių prie Masčio ežero, išpirkimo ir projektavimo darbų. 

Svarstant 4 darbotvarkės klausimą „Dėl pritarimo ir lėšų skyrimo projektui „Degaičių bendruomenės gebėjimų stiprinimas: lyderystė, skaitmenizacija ir partnerystė““, Tarybos narė Gabrielė Narmontaitė informavo, jog nusišalina nuo sprendimo svarstymo ir priėmimo.

Savivaldybės meras Tomas Katkus kalbėjo, jog vadovaudamasi Vyriausiosios tarnybinės etikos komisijos 2019 m. spalio 30 d. Nr. KS-268 sprendimo „Dėl rekomendacijos dėl savivaldybės mero ir savivaldybės tarybos narių nusišalinimo tvarkos patvirtinimo“ 1.2. papunkčiu „asmeniškai, raštu arba žodžiu pareikšti apie nusišalinimą, nurodant konkrečias aplinkybes, keliančias interesų konfliktą (asmenų grupės nusišalinimas negali būti teikiamas)“ nusišalinimas priimtas. Klausiama Tarybos narių, ar pritaria bendru sutarimu nusišalinimo priėmimui.

NUSPRĘSTA. Bendru sutarimu Taryba pritaria Tarybos narės Gabrielės Narmontaitės nusišalinimui.

Tarybos posėdžiui svarstyti pateikta 16 klausimų, iš jų viena informacija. Apsvarstyta 15 sprendimų projektų, priimta 15 sprendimų (pridedama elektroninio vardinio balsavimo ataskaita, Tarybos posėdyje dalyvaujančių Tarybos narių ir administracijos darbuotojų sąrašai).

Savivaldybės meras



Tomas Katkus
Posėdžio sekretorė



Laimutė Katkuvienė

